CELEX: 62010CN0194
Language: el
Date: 2010-04-21 00:00:00
Title: Υπόθεση C-194/10: Αίτηση για την έκδοση προδικαστικής αποφάσεως, την οποία υπέβαλε το Landgericht München I (Γερμανία) στις 21 Απριλίου 2010 — Robert Nicolaus Abt, Daniela Kalwarowskyj, Mangusta Beteiligungs GmbH, Karsten Trippel, VC-Services GmbH, Henning Hahmann κατά Hypo Real Estate Holding AG

17.7.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 195/3
            
         Αίτηση για την έκδοση προδικαστικής αποφάσεως, την οποία υπέβαλε το Landgericht München I (Γερμανία) στις 21 Απριλίου 2010 — Robert Nicolaus Abt, Daniela Kalwarowskyj, Mangusta Beteiligungs GmbH, Karsten Trippel, VC-Services GmbH, Henning Hahmann κατά Hypo Real Estate Holding AG
   (Υπόθεση C-194/10)
   2010/C 195/06
   Γλώσσα διαδικασίας: η γερμανική
   
      Αιτούν δικαστήριο
   
   Landgericht München I (Γερμανία)
   
      Διάδικοι στην υπόθεση της κύριας δίκης
   
   
      Ενάγοντες: Robert Nicolaus Abt, Daniela Kalwarowskyj, Mangusta Beteiligungs GmbH, Karsten Trippel, VC-Services GmbH, Henning Hahmann
   
      Εναγόμενη: Hypo Real Estate Holding AG
   
      Παρεμβαίνοντες: Klaus E. H. Zapf, Inge Jung-Arend
   
      Προδικαστικά ερωτήματα
   
   
               1)
            
            
               Λόγω της υφιστάμενης στο κοινοτικό δίκαιο απαγορεύσεως προενέργειας των κοινοτικών πράξεων, εφαρμόζεται το άρθρο 5, παράγραφος 1, της οδηγίας 2007/36/ΕΚ (1), στην περίπτωση που ο εθνικός νομοθέτης θέσπισε ρύθμιση η οποία έπαυσε να ισχύει με την εκπνοή της προθεσμίας μεταφοράς της οδηγίας στην εσωτερική έννομη τάξη και η οποία, ενόσω ακόμη δεν είχε εκπνεύσει η ως άνω προθεσμία, όριζε ότι σύντμηση της προθεσμίας συγκλήσεως γενικής συνελεύσεως έως και μία ημέρα είναι δυνατή, όταν η γενική συνέλευση λαμβάνει απόφαση (αύξηση κεφαλαίου με παράλληλο αποκλεισμό του δικαιώματος προτιμήσεως των παλαιών μετόχων), η οποία, βάσει διατάξεως νόμου, εξακολουθεί, μετά την καταχώριση στο εμπορικό μητρώο, να ισχύει ακόμη και στην περίπτωση που η απόφαση αυτή της γενικής συνελεύσεως ακυρωθεί λόγω ευδοκιμήσεως ασκηθείσας κατ’ αυτής αγωγής;
            
         
               2)
            
            
               Σε περίπτωση καταφατικής απαντήσεως στο ανωτέρω ερώτημα: δικαιολογείται η παράβαση του άρθρου 5, παράγραφος 1, της οδηγίας 2007/36/ΕΚ δια της επικλήσεως διατάξεων του κοινοτικού δικαίου, ιδίως του άρθρου 297 της Συνθήκης ΕΚ;
            
         
      (1)  Οδηγία 2007/36/ΕΚ του Ευρωπαϊκού Κοινοβουλίου και του Συμβουλίου, της 11ης Ιουλίου 2007, σχετικά με την άσκηση ορισμένων δικαιωμάτων από μετόχους εισηγμένων εταιριών (ΕΕ L 184, σ. 17).